SLP เคาะไอพีโอหุ้นละ 2.16 บ. เทรด SET ตามนัด 7 พ.ค.นี้
SLP หรือ สาลี่ พริ้นท์ติ้ง กำหนดราคาขาย IPO ที่ 2.16 บาทต่อหุ้น ซึ่งจะเปิดให้จองซื้อสำหรับผู้ถือหุ้นของ SALEE (Pre-emptive Right) จำนวนไม่เกิน 126.70 ล้านหุ้น
31 มี.ค. 2558


คุณเศวต นราธิปกร กรรมการผู้จัดการ บริษัท สาลี่ พริ้นท์ติ้ง จำกัด (มหาชน) หรือ SLP ถ่ายภาพร่วมกับคุณสุรพล ขวัญใจธัญญา กรรมการและรองประธานกรรมการบริหาร บล.คันทรี่ กรุ๊ป จำกัด (มหาชน) (CGS) เนื่องในโอกาสลงนามสัญญาแต่งตั้ง CGS เป็นผู้จัดการการจัดจำหน่ายและรับประกันการจัดจำหน่ายหุ้นสามัญเพิ่มทุนต่อประชาชนทั่วไป(IPO) ของ SLP จำนวน 420 ล้านหุ้น 
ร่วมกับผู้ร่วมจัดจำหน่ายอีก 4 แห่ง โดย SLP กำหนดราคาขาย IPO ที่ 2.16 บาทต่อหุ้น ซึ่งจะเปิดให้จองซื้อสำหรับผู้ถือหุ้นของ SALEE (Pre-emptive Right) จำนวนไม่เกิน 126.70 ล้านหุ้น
ระหว่างวันที่ 20-22 เมษายน 2558 ส่วนที่เหลือจากการจัดสรรตามสิทธิ Pre-emptive Right จะเสนอขายให้กับประชาชนทั่วไประหว่างวันที่ 23-24 และวันที่ 27 เมษายน 2558 พร้อมเข้าซื้อขายในตลาดหลักทรัพย์ฯ วันที่ 7 พฤษภาคมนี้ ซึ่งคาดว่าจะได้รับการตอบรับที่ดีจากนักลงทุน